রাষ্ট্রপতির বিদায়ী ভাষণে উঠে এসেছে দেশজুড়ে সাম্প্রতিক হিংসার ঘটনাগুলিও। তিনি বলেন, প্রায় প্রতিদিনই আমরা কোথাও না কোথাও হিংসাত্মক ঘটনার সাক্ষী হচ্ছি। এই হিংসার উৎসস্থল হচ্ছে মনের ভেতরে থাকা অন্ধকার, ভয় ও ভুল বোঝাবুঝি। একটা অহিংস সমাজেই একমাত্র গণতন্ত্র প্রতিষ্ঠায় সর্বস্তরের মানুষ অংশগ্রহণ করতে পারে বলে বিদায়ী ভাষণে বলেছেন প্রণব মুখোপাধ্যায়। বিভিন্ন জনসভায় নেতানেত্রীদের ভাষণেও হিংসা বা উস্কানিমূলক বক্তব্য থাকা কাম্য নয় বলে মন্তব্য করেছেন তিনি।